Consilierii municipali se întâlnesc în şedinţă să aprobe, în lectură finală, bugetul pentru anul 2018 . Potrivit proiectului, cheltuielile planificate sunt în valoare de peste 3,9 miliarde de lei . Aleşii locali vor decide cum vor fi repartizaţi banii în funcţie de nevoile direcțiilor municipale . În prima lectură, consilierii au aprobat venituri de 3,3 miliarde de lei . Potrivit aleşilor, deficitul bugetar va fi acoperit din împrumuturi interne şi externe . La ultima şedinţă, consilierii au mai decis să suplimenteze cheltuielile cu 25 de milioane de lei . Banii sunt destinaţi pentru alocații sociale .